Document ID: /roh_data/filtered/fineweb-2-filterrobots_roh.jsonl.gz/49205

Rait fibra da vaider gia avant maun en Engiadina
- Glindesdi, 22.2.2016, 16:22
La gronda finamira da la gruppa Mia Engiadina è da realisar ina colliaziun cun ina rait da fibra da vaider da La Punt Chamues-ch a Scuol. Ina tala purschida da basa exista dentant gia
Il project da Mia Engiadina prevesa da fabritgar in atgna rait tranter La Punt Chamues-ch e Scuol. In’ulteriura opziun fiss da duvrar ina rait existenta da la Swisscom.
Lingia fiss gia existenta
La Swisscom ha numnadamain gia ina lingia da fibra da vaider che passa tras tut l’Engiadina e quai er en las vischnancas da la vart ora sco Guarda, Ftan, Sent, Vnà e Tschlin.
« Pretsch da Swisscom è memia aut »
Jon Erni
iniziant Mia Engiadina
Anc naginas soluziuns in vista
Tenor Jon Erni, iniziant da Mia Engiadina saja il pretsch da la Swisscom actualmain memia aut. Sco ch’i va vinavant n’è dentant anc betg cler. Discurs tranter Mia Engiadina e la Swisscom hajan gì lieu. Quai han confermà tuttas duas varts. Propostas concretas na datti fin uss anc naginas.